Na podlagi prvega odstavka 20. člena Zakona o spodbujanju razvoja turizma (Uradni list RS, št. 2/04, 57/12, 17/15 in 52/16 – ZPPreb-1) in X. člena Statuta Občine 1 (Uradni list RS,…) je občinski svet na X. seji dne … sprejel

P R A V I L N I K  o sofinanciranju programov in projektov društev na področju turizma v Občini 1 

I. SPLOŠNE DOLOČBE

1. člen

(vsebina)

Ta pravilnik določa pogoje, merila in postopke za izbor in vrednotenje programov in projektov društev, ki delujejo na področju turizma na območju Občine 1. Sredstva se zagotavljajo iz občinskega proračuna, višino sredstev pa določi občinski svet z odlokom o proračunu Občine 1 za tekoče leto.

2. člen

(pravica do sofinanciranja)

Pravico do sofinanciranja programov in projektov imajo društva, ki delujejo na področju turizma (v nadaljevanju: društva) ali pa s projekti izkazujejo aktivnosti na področju turizma in izpolnjujejo naslednje pogoje:
– imajo sedež in delujejo na območju Občine 1,
– so registrirana skladno z veljavnim Zakonom o društvih in aktivno delujejo najmanj eno leto,
– imajo v skladu z veljavno zakonodajo urejeno vso potrebno dokumentacijo,
– imajo zagotovljene materialne, prostorske, kadrovske in organizacijske pogoje za uresničevanje prijavljenih programov in projektov,
– opravljajo dejavnost na neprofitni ravni,
– Občini 1 redno do 15. februarja dostavljajo podatke o članstvu, potrjeno vsebinsko in finančno poročilo o realizaciji programov preteklega leta, potrjen vsebinski in finančni program dejavnosti za tekoče leto ter druge zahtevane podatke.

II. VSEBINSKE DOLOČBE

3. člen

(programi in projekti)

Na podlagi pravilnika se iz občinskega proračuna sofinancirajo programi in projekti društev z naslednjimi vsebinami:
– organizacija in izvedba prireditev,
– aktivnosti na področju ohranjanja kulturne in naravne dediščine,
– oblikovanje nove turistične ponudbe in nadgradnja obstoječe turistične ponudbe,
– delovanje in izvajanje aktivnosti v okviru X,
– sodelovanje z izobraževalnimi ustanovami, delo z mladimi in izobraževanje članov,
– promocijska, informativna in trženjska dejavnost.
Posamezno društvo se lahko prijavi na javni razpis največ s tremi projekti oziroma prireditvami.

4. člen

(merila za vrednotenje programov ter projektov in prireditev)

Pravilnik določa nabor meril za vrednotenje programov in projektov društev in maksimalno število točk.
Merila za vrednotenje programov in projektov se določijo in ovrednotijo v okvirih, ki jih določa ta pravilnik v vsakoletnem javnem razpisu glede na razvojne usmeritve Občine 1 na področju turizma.
Merila za vrednotenje programov:
	Elementi za vrednotenje
	Maksimalno število točk

	Delovanje in izvajanje aktivnosti v okviru Geoparka X
	20

	Vključevanje v prireditve in projekte občinskega pomena
	10


Merila za vrednotenje projektov in prireditev:
	Elementi za vrednotenje
	Maksimalno število točk

	Organizacija in izvedba osrednje prireditve, tudi z mednarodno udeležbo
	20

	Organizacija in izvedba manjše prireditve
	5

	Ohranjanje kulturne dediščine
	5

	Ohranjanje naravne dediščine
	5

	Oblikovanje nove turistične ponudbe lokalnega območja
	5

	Nadgradnja obstoječe turistične ponudbe lokalnega območja
	5

	Sodelovanje z izobraževalnimi ustanovami
	5

	Delo z mladimi
	5

	Strokovno izobraževanje članov
	5

	Promocijska, informativna in trženjska dejavnost
	10



III. POSTOPEK PRIDOBIVANJA SREDSTEV

5. člen

(javni razpis)

Sredstva za sofinanciranje programov in projektov društev se dodeljujejo na podlagi javnega razpisa.
Javni razpis in razpisna dokumentacija morata vsebovati:
– namene, za katere se dodeljujejo sredstva,
– znesek sredstev za posamezne namene,
– pogoje in merila za pridobitev sredstev,
– pogoje, ki jih mora prosilec izpolnjevati,
– navedbo dokumentacije, ki jo morajo prosilci priložiti k vlogi,
– naslov na katerega prosilci vložijo vloge,
– rok za vložitev vlog in
– druge podatke, ki so določeni z javnim razpisom.

6. člen

(strokovna komisija)

Prejete vloge v skladu z razpisnimi pogoji obravnava strokovna komisija, ki jo s sklepom imenuje župan.
Strokovna komisija je sestavljena iz treh članov. En član se imenuje izmed strokovnih delavcev občinske uprave, eden izmed občinskih svetnikov ter eden izmed turističnih delavcev.
Naloge strokovne komisije so:
– priprava meril za vrednotenje vlog,
– pregled prispelih vlog na javni razpis, upoštevajoč 5. člen tega pravilnika,
– vrednotenje prijavljenih programov in projektov v skladu z določili tega pravilnika.

7. člen

(Izbor programov in projektov)

Po izteku razpisnega roka strokovna komisija odpre vloge po vrstnem redu prispetja. O odpiranju vlog se sestavi zapisnik, ki vsebuje podatke o vlagatelju, o pravočasnosti in popolnosti vloge.
Pooblaščena oseba občinske uprave v roku 5 dni od odpiranja vlog pisno pozove prosilce, katerih vloge niso popolne, da jih v osmih dneh od prejema obvestila dopolnijo. Nepopolne vloge, katerih prosilci v naveden roku ne dopolnijo ter prepozno oddane vloge in vloge, ki niso oddane na obrazcih razpisne dokumentacije, se s sklepom zavrže.

8. člen

(odločba o izbiri)

Na podlagi izvedenega točkovanja programov in projektov s strani strokovne komisije pooblaščena oseba občinske uprave izda posameznemu upravičencu odločbo o dodelitvi sredstev. Zoper odločbo o dodelitvi sredstev je možna pritožba na župana v roku 8 dni od prejema odločbe. Župan odloči o pritožbi v roku 15 dni. Odločitev župana o pritožbi je dokončna.

9. člen

(pogodba)

Na podlagi izdanih odločb se z upravičenci sklene pogodbo o sofinanciranju.
V pogodbi se opredeli:
– pogodbene stranke,
– program in projekt, ki se sofinancira,
– višino dodeljenih sredstev in način financiranja,
– terminski plan porabe sredstev,
– način nadzora,
– določilo o vračilu sredstev v primeru nenamenske porabe sredstev,
– druga določila, pomembna za izvedbo sofinanciranja programa in projekta.
Če upravičenec pogodbe ne podpiše v določenem roku, se šteje, da od zahteve za sofinanciranje odstopa.

IV. NADZOR NAD PORABO SREDSTEV

10. člen

(nadzor)

Namensko porabo sredstev za sofinanciranje programov in projektov društev spremlja in preverja pooblaščena oseba občinske uprave Občine 1 in drugi pristojni organi Občine 1.

11. člen

(sankcije)

Društvo je dolžno povrniti nenamensko porabljena sredstva skupaj z zakonitimi zamudnimi obrestmi, ki se obračunavajo od dneva plačila društvu do dneva vračila sredstev, v primeru, ko se ugotovi:
– da so bila dodeljena sredstva delno ali v celoti nenamensko porabljena,
– da je društvo za katerikoli namen pridobitve sredstev navajalo neresnične podatke,
– druge nepravilnosti pri porabi sredstev.

V. KONČNE DOLOČBE

12. člen

Z dnem uveljavitve tega pravilnika preneha veljati Pravilnik o sofinanciranju programov in projektov društev na področju turizma (Uradni list RS, št….).

13. člen

Ta pravilnik začne veljati naslednji dan po objavi v Uradnem listu Republike Slovenije.

Št. X
Kraj, datum
Župan 

